STARK เพิ่มทุน 7.94 พันล้านหุ้นฉลุย! ลุยขาย PP-แจกวอร์แรนต์
STARK เพิ่มทุน 7.94 พันล้านหุ้นฉลุย! ลุยขาย PP-แจกวอร์แรนต์
Kaohoon International has complied data of the top 10 gainers and losers in SET100 Index on April 21, with RSI to prepare investors for the session on April 22.
21 ธ.ค. 2563

บริษัท สตาร์ค คอร์เปอเรชั่น จำกัด (มหาชน) หรือ STARK เปิดเผยว่า ตามที่ที่ประชุมวิสามัญผู้ถือหุ้น ครั้งที่ 2/2563 ของบริษัทฯ ซึ่งจัดประชุมเมื่อวันที่ 17 ธันวาคม 2563 ได้มีมติอนุมัติเรื่องต่าง ๆ ที่เกี่ยวข้องกับการเพิ่มทุนจดทะเบียนของบริษัทฯ รวมถึงการจัดสรรหุ้นสามัญเพิ่มทุนของบริษัทฯ จำนวน 1 หุ้น มูลค่าที่ตราไว้หุ้นละ 0.50 บาท (ก่อนการเปลี่ยนแปลงมูลค่าหุ้นที่ตราไว้โดยการรวมหุ้น จากเดิมมูลค่าที่ตราไว้หุ้นละ 0.50 บาท เป็นมูลค่าที่ตราไว้หุ้นละ 1.00 บาท) เพื่อรองรับการเปลี่ยนแปลงมูลค่าหุ้นที่ตราไว้โดยการรวมหุ้นเพื่อมิให้เกิดเศษหุ้นภายหลังการเปลี่ยนแปลงมูลค่าหุ้นที่ตราไว้โดยการรวมหุ้นของบริษัทฯ ซึ่งจะจัดสรรหุ้นสามัญเพิ่มทุนเพื่อเสนอขายให้แก่บุคคลในวงจำกัด (Private Placement) ได้แก่ นายวนรัชต์ ตั้งคารวคุณ ซึ่งเป็นบุคคลที่เกี่ยวโยงกันของบริษัทฯ
อีกทั้งได้มอบหมายให้คณะกรรมการบริษัทฯ หรือบุคคลที่ได้รับมอบหมายจากคณะกรรมการบริษัท เป็นผู้มีอำนาจในการกำหนดราคาเสนอขายตามราคาตลาด (ไม่มีส่วนลด) ซึ่งเป็นราคาที่ดีที่สุดตามสภาวะตลาดในช่วงที่บริษัทฯจะเสนอขายหุ้นต่อบุคคลในวงจำกัด และจะเป็นราคาที่เป็นไปเพื่อรักษาประโยชน์ที่ดีที่สุดของผู้ถือหุ้นเดิมของบริษัทฯ
โดยราคาตลาดสำหรับการเสนอขายหุ้นสามัญเพิ่มทุนให้แก่นายวนรัชต์คำนวณจากราคาถัวเฉลี่ยถ่วงน้ำหนักของหุ้นสามัญของบริษัทฯ ในตลาดหลักทรัพย์แห่งประเทศไทย ย้อนหลังไม่น้อยกว่า 7 วัน ทำการติดต่อกันแต่ไม่เกิน 15 วันทำการติดต่อกัน ก่อนวันที่ที่ประชุมคณะกรรมการบริษัท หรือผู้ที่ได้รับมอบหมายกำหนดราคาเสนอขายหุ้นนั้น โดยวันกำหนดราคาเสนอขายหุ้นดังกล่าวจะย้อนหลังไม่เกินกว่า 3 วันทำการก่อนวันแรกที่เสนอขายต่อนายวนรัชต์
ทั้งนี้บริษัทฯ ถือว่าได้รับอนุญาตให้เสนอขายหุ้นสามัญเพิ่มทุนให้แก่บุคคลในวงจำกัด ตามประกาศคณะกรรมการกำกับตลาดทุน ที่ ทจ. 72/2558 เรื่อง การอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจำกัด ลงวันที่ 28 ตุลาคม 2558 (และที่ได้มีการแก้ไขเพิ่มเติม) จากสำนักงานคณะกรรมการกำกับหลักทรัพย์และตลาดหลักทรัพย์แล้ว เมื่อวันที่ 21ธันวาคม 2563
นอกจากนี้ บริษัทฯได้ดำเนินการจดทะเบียนเพิ่มทุนจดทะเบียนของบริษัทฯจากทุนจดทะเบียนเดิม จำนวน 11,906,404,955.50 บาท เป็นทุนจดทะเบียนใหม่จำนวน 15,875,206,607 บาท และการแก้ไขเพิ่มเติมหนังสือบริคณห์สนธิของบริษัทฯ ข้อ 4. (ทุนจดทะเบียน) เพื่อให้สอดคล้องกับการเพิ่มทุนจดทะเบียนของบริษัทฯ ต่อกรมพัฒนาธุรกิจการค้า กระทรวงพาณิชย์ เป็นที่เรียบร้อยแล้ว เมื่อวันที่ 21ธันวาคม 2563 ภายหลังที่ประชุมวิสามัญผู้ถือหุ้น ครั้งที่ 2/2563 ของบริษัทฯ ซึ่งประชุมเมื่อวันที่ 17 ธันวาคม 2563 ได้มีมติอนุมัติการเพิ่มทุนจดทะเบียนของบริษัทฯ จำนวน 3,968,801,651.50 บาท จากทุนจดทะเบียนเดิมจำนวน 11,906,404,955.50 บาท เป็นทุนจดทะเบียนใหม่จำนวน 15,875,206,607 บาท
โดยการออกหุ้นสามัญเพิ่มทุนจำนวน 7,937,603,303 หุ้น มูลค่าหุ้นที่ตราไว้หุ้นละ 0.50 บาท รวมทั้งสิ้น 3,968,801,651.50 บาท เพื่อจัดสรรให้บุคคลในวงจำกัด (Private Placement) จำนวน 1 หุ้น และเพื่อรองรับการใช้สิทธิตามใบสำคัญแสดงสิทธิ STARK-W1 เพื่อจัดสรรให้แก่ผู้ถือหุ้นเดิมของบริษัทฯ ตามสัดส่วนการถือหุ้น (Right Offering) จำนวน 7,937,603,302 หุ้น
สำหรับกรณีที่บริษัทฯได้ออกใบสำคัญแสดงสิทธิที่จะซื้อหุ้นสามัญเพิ่มทุน (วอแรนต์) ของบริษัทรุ่นที่ 1 (STARK-W1) ภายหลังการรวมพาร์ ไม่เกิน 3.97 พันล้านหน่วย จัดสรรให้ฟรีกับผู้ถือหุ้นเดิมในอัตราส่วน 3 หุ้นเดิมต่อ 1 หน่วย มีอายุ 4 ปี อัตราการใช้สิทธิ 1 หน่วยต่อ 1 หุ้นสามัญใหม่ ที่ราคาใช้สิทธิหุ้นละ 5 บาท กำหนดระยะเวลาใช้สิทธิเมื่อครบ 2 ปีนับจากวันที่ออกวอแรนต์
ทั้งนี้ ราคาในการใช้สิทธิคือ 5.0 บาท/หุ้น ที่อัตราใช้สิทธิ (ใบสำคัญแสดงสิทธิ : หุ้น) เท่ากับ 1:1 หุ้น กำหนดวันที่ไม่ได้รับสิทธิซื้อใบสำคัญแสดงสิทธิ ในวันที่ 30 ธ.ค. 2563 และกำหนดรายชื่อผู้ถือหุ้นที่ได้รับสิทธิซื้อใบสำคัญแสดงสิทธิ (Record date) ในวันที่ 4 ม.ค. 2564